Frederik Schram verður áfram í röðum Lyngby í dönsku úrvalsdeildinni en hann hefur gert samning við liðið út yfirstandandi tímabil . Þetta kemur fram á heimasíðu liðsins í dag . Í fyrrasumar gerði Frederik hálfs árs samning við danska úrvalsdeildarliðið SønderjyskE en var síðan sendur á lán til Lyngby , sem hefur nú tryggt sér þjónustu hans . Frederik rann út á samningi hjá SønderjyskE um áramótin og fékk ekki nýjan samning . Nú þegar vetrarfrí er skollið á er Lyngby í 8. sæti dönsku úrvalsdeildarinnar af 14 liðum . Keppni í deildinni hefst á ný eftir vetrarfríið hinn 14. febrúar næstkomandi . Frederik , sem er 24 ára , lék síðustu ár með danska B-deildarliðinu Roskilde en ákvað að segja skilið við það á síðasta ári .